Document ID: /roh_data/filtered/fineweb-2-filterrobots_roh.jsonl.gz/72595

Reglas digl menar ilg dreigt
|Questo testo è completo, ma ancora da rileggere.|
|◄||Fuormas dils seraments||Fuorma u Ceremonial||►|
REGLAS DIGL MENAR IGL DREIGT
enten la Dergtira, cura ei ven priu neunavon la spada u bigtieta.
(Ineditum nach Ms. Be.)
[f. 97a] Il sigr Landamen regent sessa a cura el vul prender neunavon la spada leva el sin peis a tut igl oberkeit et el dumonda igl emprem girau che sessa de meun dreig ad el a gij:
Num jeu vus dumondel schei seigij neutier il temps al gij alla ura ad enten id sollit liuc, neua che jeu possi prender enten meun la (spada) u (bigtietta) a seer a truar derscher comunicar tutta quei che ven a comparer avon quels ault honorai sigrs: a quei dumondelt jeu per il seramen chei han a dies.
Ristponda quei sigr a gij.
Bein sabi sigr Landa (ner sigr Derschader) jeu sai nuot auter chei seigi neu tier il temps al gij et ura et enten igl sollit liuc, neua chei possien prender la spada enten meun a seer a truar derscher comunicar tuta quei che ven a comparer avon quels auls honorai sigrs a quei mi sumeglia dreigt pigl seramen che jeu vai a dies.
a lura dumonda igl Derschader de meun dreig giu a de tsei meun sij mintg[in] cun sin tittel a num ton che igl Sgr: chei meun seniester ad ell ei igl plij davoss de dumendar igl meini.
a lura prenda salter digl Cumin cun siu manti (prenda) giu la spada neua che ella pendida sij a fa ina reverenza avon il sigr Landa regen a metta quell[a] entameun a suenter
Gij il Mistral alli salter
Clumei ora Mussadur.
il salter arva igl esch della stiva della dergtira a gij valti de aul eigl gang: schei gliei enzigti cha garegia Mussadur sche pon ei vignir neu tier, quei ei per la emprema gada —
= lautra gada ei il semiglion auter che metter vitier per la emprema 35 all[a] secunda gada. [f. 97b] la tiarza gada ven ei clumau sco las duoss empremas numnadamein sco suonda:
Schei gliei en(ti)zigti che gregia mussadur sche pon ei vignir neutier quei ei per la emprema alla sechunda alla tiarza gada suenter uorden a tschentamen de nies ludeivel cumin.
Allura ven ei eñ la part che dumonda mussadur a gij alli derschader: Bein sabi sigr Landa: schei lubessen in mussadur.
igl Derschader gij Ei segij lubiu gti chei vulten.
a lura legia igl procuratur de quella part gti che el vul.
allura tilla il mussadur sia sgtissa: a sin quei gij il sgr Derschader a cumonda mussadur sco suonda
Aschinavon sco questa part (cun nomnar il tittel a num dil procuratur et della part seza) ven vi da vus per in mussadur sche cumondel jeu ch’ei deigien star neunavon ad els far igl plait de dreigt per lur seramen, chei han a diess.
A lura stat quei sigr sin peis en siu liuc a fa igl plait de dreigt a gij: Aschinavon che questa part (cun numnar il tittel dil procuratur a num et della part seza) ven vida mei per in mussadur, jeu sai il qual che jeu sun buc eigl stan jeu ressalvel che en cas che jeu vignies enterdar enqual caussa enten dreigt, igl quall po maneivel daventar che la part possi star giu de mei a prender in (in) auter mussadur et alla part avon don per enconischietsa digl dreig.
allura gij igl derschader ali mussadur:
jeu vus cumondel il dreig a scumondel igl antiert per vies seramen.
a lura ristponda il mussadur sco suonda:
jeu garegiel chigl dreigt daventi.
allura va igl mussadur digl ploign a sessa sper il Derschader de meun dreigt.
[f. 98a] A lura ven il procuratur dil ploing a metter igl ploign a 30 sias rischuns a lamentishuns avon pleun siu a ded aul sinaquei che tuts possien intelgir et igl Sgr mussadur digl ploign deigi cun atenziun tadlar a bein tener endamen a cura quei ei finiu sche cumonda il Derschader agli salter de zitar la part della risposta sco suonda.
Ei gliei (il Sigr a tittel sco procuratur de N. N.) che fa clamar enten dreigt (tall a tal N: N:) a quei per la emprema gada.
a schei ven bocca avon sin la emprema sche deigi ei mingtia gada vegnir mess vitier la emprema, la secunda gada, alla tiarza gada alla davoss gada suenter uorden a tsentamen da niess ludeivel cumin.
ei daventa era che (l)la part della risposta compara bocc. sche va la part dil ploign vinavon e fa sarar en dreig a garegia truamen a quest ven numñau in dreig contumazial et il tsentamen lai tier in termin da diesch gijs po la part della risposta (po) burgar la contumazia a quei daventa cun ira tier il Derschader a prender giu las spessas judiziallas della part digl ploign (a giu) a sin la emprema rimnada dellas dergtiras comparer a metter la risposta aber quei sto daventar en termin dils diesch gijs suenter la sententia dada a schiglioc schon vergar quei termin sche po ei bocca plij gig ver plaz a resta tier quei chei faig senza regress plij.
Compara la part della ristposta én termin dellas treis zitatiuns faigtias sche ven ei faig il madem sco ca la part della ristposta ven en avon il Derschader scha declara il mussadur dil ploign il ploign manaus, cun sigl 10 davoss resservar sin la part seza de metter vitier a chreschantar ner prender naven suenter sco leza afla per bien.
[f. 98b] A cura quei ei faig sche passa la part dil ploign giu = a suenter che la part della ristposta a udiu ploig[n] dil sigr: mussadur dil ploign scheiss ei eunc adina temps de puder sellugar amicablamein cun la part. nun figiend quei sche garegia la part della ristposta tras siu procuratur (dumandar) dil Derschader la lubientsa [sco] ei gliei faig della part dil ploign. mira a siu liuc tut las viarvas sco cul mussadur dil ploign, a suenter las cumendadas va igl mussadur della ristposta a sessa de meun seniester — sper ilg Derschader.
a lura gij il derschader ad el (jeu vus cumondel il dreig a scumondel igl entiert per vies seramen che vus veis a dies) a lura risponda il mussadur (jeu gareig chil dreig daventi).
Allura metta la part della ristposta (la ristposta) tras il procuratur a igl mussadur della ristposta dei teñer bein endamen. a cura quei ei finiu sche (sche) lai il Derschader clumar la part digl ploign tras il salter (a quell arva igt esch a gij eigl gang:) Ei laien clumar la part dil ploign. alura ven la part digl ploign en. allur entseiva il mussadur della ristposta a declara la ristposta sco la part de quella ad ell mess avon.
A lura entseiven las parts a replicar tuta quei chei han schau ora eigl emprem Rechtsaz chei han giu faigt.
alura tsenta la part dil ploing a dreig tras siu mussadur schei possi vignir vit scartiras a documens a perdegtias ad enprovas.
[f. 99a] Alura gij il mussadur digl ploign sco suonda Questa part fa tsentar a dreig schei possi vignir vit scartiras e documens.
aschia va ei era cun las perdegtias ad emprovas cura chei ven allegau.
allura passen las pars giu. allura geregia il mussadur digl ploign en staigl. allura dumonda il Derschader entuorn a lura cu gliei en ils meinis sche scriva il scrivon la sentenzia sur da quei obiect. Lura (alura) clomen ei eñ las parts.
a lura legia il scrivon si la sententia chei dada sur quest obiet. allura ven ei mess avon las scartiras e documens (avon alli oberkeit) alura cumonda igl Derschader alli scrivon de legier giu avon las parts tut las scartiras a documens quellas dil ploign avon a suenter quelas della ristposta (suenter).
A lura era eun las perdegtias ad enprovas ven ei a quellas tras igl sgr Derschader faig endamen il saramen a quei sentelli gleut che an bucca giu il seramen: quels che an giu il seramen ven ei bucca faig endamen.
Suonda la regla de dar il seramen ad ina perdegtia tras il derschader: a schinavon sco la part digl ploign ven vida vus per ina perdegtia sche fetsel jeu a vus N: N: endamen il seramen che vus scheigias ner leies gir tutta quei che vus saveigias cun buna memoria boca de plij ner de meins ad en cass chei vignies faig enconter che vus pudeigias star sisura a far in seramen chei seigi la verdat, quei che veis deponiu.
A quei ven ei era faigt [cun] las perdegtias ad emprovas della ristposta sco cun quellas digl ploign: a suenter che gliei tut mess avon de in meun a de lauter lur rischuns et emprovas tut alla liunga sche ven ei serau en dreigt et ei sco fuonda . . .
[f. 99b] A schia gij il Mussadur digl ploign agli Derschader Questa part fa tsentar a dreigt con enavon ella agi suatiu sieu dreig ploign ner gtiei dreig seigij a per quella garegiell jeu cusseigl . . .
a lura gij igl Derschader igl cusseigl sei lubius.
a lura gij il Derschader a gli Salter figiei passa giu la parts.
il Salter gij las parts pon ver la buontat de passar giu, allura passan las parts giu.
a lura suenter entseiva igl Derschader a dumendar il mussadur digl ploign a suenter il mussadur della ristposta aschia suenter de meun dreig a suenter de meun saniester aschia vinavon mingtin cun siu tittel a num a schlateina entochen gliei vintsiu a bein tener endamen ils meiniss. a neua ei peglia il plij a de quei meini che croda ora il plij sch gij il Derschader a quei sigr: che meina igl plij che el deigij star sij a dictar la sententia agli scrivon. a igl scrivon scriva suenter igl dictar a lura cura la vintsiu scriver sche legia il scrivon sij la sententia. allura dumonda il Derschader entuorn ils meinis schei seigig endreig sco ei gliei vigniu dau ils meinis ad ei pigliau il plij. en tut cas aber che ils meinis fussen tutina ner stess eñ (eñ) [f. 100a] sche ei il Derschader obligau tenor siu seramen de far la spargtida de quei meun che el enconoscha chei seigg il dreigt a la risshun.
suenter dumonda il Derschader entuorn glauter umfroc con prender per las spessas judiziallas. a sco che quei ei finiu sche dat il Derschader il cumon agli salter de ira ora a dumendar la part dil ploign et la ristposta il pegamen mess sij a mingtia part aber secrettamein dumendar et sin quei deigien las parts sburssar il pegamen alli salter et il salter dei ritseiver a purtar eñ a metter ameuns agli scrivon. suenter gij il Derschader agli Salter — Clumei las parts. alura va il salter ad arva igl esch della stiva de dergtira a gij de aul ora eigl gang ei laien clumar las pars . . . .
a lura vegnien las parts en stiva.
a lura gij il mussadur digl ploign sco suonda suenter de quei gliei stau serau enten dreig vai jeu bocca volliu munchentar de dumendar cuss.
igl qual ei staus buns aschia tsenttel jeu en dreig schei vignir ligiu sij ner boc a con enavon questa part agi suatiu siu ploign ner gtiei dreig segij. a lura dumonda igl Derschader entuorn sco sura ner a von ei scret ÷ a lura ristponda mi[n]gtia sigr.
jeu garegiel chei dei vignir ligiu sij. allura stat il scrivon sin peis a legia sij la sententia dada de aul sina quei che tut audi.
allura fa il Derschader igl davoss umfroc cun orden sco vidavont ÷ a mingtia sigr risponda jeu hai nuott auter.
|[p. 100b]||Orden per leventar la spada.|
leven tuts sin peiss a lura gij il Derschader a gli sigr de meun dreigt sco suonda cul tittel a num Aschinavon chei gliei niginas parts che comparen sche dumondel jeu els sche jeu possi turnentar la spada en siu liuc a quei dumondel jeu per il seramen chei han a diess.
a lura gij quei sigr:
Bein sabi sigr Derschader aschinavon chei gliei naginas parts che comparen sche a mi sumeglia dreig chei possien turnentar la spada en siu liuc a quei mi sumeglia dreig per miu seramen che jeu vai a dies a lura fa il Derschader il umfroc de meun dreig giu a de meun seniester sij a mingtia sigr risponda, jeu suonda quei truamen. alura ven il salter de meun dreig sij avon il Derschader a fa ina reverentia a prenda la spada ordemeun agli Derschader a turnenta ella sin las guottas neua chella era vidavon.